Oblasć Winnycja

Oblasć Winnycja () je oblasć na juhu Ukrainy, w historiskej Podolskej. Stolica a zdobom najwjetše město je Winnycja. Oblasć ma něhdźe 1,6 milionow wobydlerjow na přestrjeni wot 26.500 kwadratnych kilometrow.

 Geografija 
Při Dnjestrje na juhozapadźe mjezuje oblasć na 202 kilometromaj z Moldawskej. Susodne oblasće su Žytomyrska na sewjeru, Kijewska na sewjerowuchodźe, Čerkaska na wuchodźe, Kirowohradska na samym juhowuchodźe, Odesaska na juhu, Oblasć Černiwci na juhozapadźe a Chmelnyckyj na zapadźe. Město Winnycja nadeńdźe so w sewjernym dźělu oblasće.

Najwjetšej rěce na teritoriju oblasće stej Dnjestr, kiž twori moldawsku hranicu na juhu, a Južny Bug, kotryž ćeče mjez druhim přez Winnycju.

 Zarjadnistwo 
Oblasć Winnycja wobsteji ze 27 rajonow a šěsć městow, kotrež podsteja bjezposrědnje zarjadnistwu oblasće. To su města:

 Chmilnyk (Хмільник)
 Kozjatyn (Козятин)
 Ladyžyn (Ладижин)
 Mohyliw-Podilskyj (Могилів-Подільський)
 Winnycja (Вінниця)
 Žmerynka (Жмеринка)

 Stawizny 
Oblasć nasta dnja 27. februara 1932. W lěće 1937 wotšćěpichu so 33 rajonow na zapadźe, kiž stworichu potom oblasć Kamjanec-Podilskyj, dźensnišu oblasć Chmelnyckyj.

 Wobydlerstwo 
Podźěl ukrainskorěčnych wobydlerjow je wjetši hač 90 procentow. Hač do holocausta měješe region tež sylne židowske wobydlerstwo, kotrež wučinješe w někotrych městach wjetšinu. 

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.674.100
 91,5
 94,9
  −4,8 %
  Rusojo
 67.500
 5,9
 3,8
  −40,0 %
  Polacy
 3.700
 0,4
 0,2
  −54,9 %
  Běłorusojo
 3.100
 0,3
 0,2
  −38,9 %
  Židojo
 3.000
 1,4
 0,2
  −88,3 %
  Moldawčenjo
 2.900
 0,2
 0,2
  −12,8 %


 +
 maćeršćina
 1989 (%)http://2001.ukrcensus.gov.ua/eng/results/general/language/Vinnytsia/
 2001 (%)
  ukrainšćina
 90,7
 94,8
  rušćina
 8,6
 4,7


 Žórła 

 Wotkaz 

!
Winnycja